**Προεδρικές εκλογές** διεξήχθησαν στη Μολδαβία στις 30 Οκτωβρίου του 2016. Ήταν οι πρώτες άμεσες προεδρικές εκλογές από το 1996 και ακολούθησαν μια δήλωση από το Συνταγματικό Δικαστήριο στις 4 Μαρτίου 2016 ότι η συνταγματική αναθεώρηση του 2000, που οδήγησε στην έμμεση εκλογή του προέδρου από το Κοινοβούλιο, ήταν αντισυνταγματική. Τις εκλογές κέρδισε ο  Ιγκόρ Ντοντόν του Κόμματος των Σοσιαλιστών της Δημοκρατίας της Μολδαβίας (PSRM).

Διεξαγωγή
---------

### Συλλογή υπογραφών

Ο υποψήφιος του Δημοκρατικού Κόμματος της Μολδαβίας, Μαριάν Λούπου, συνέλεξε πάνω από 20.000 υπογραφές για την υποστήριξή του και τις κατέθεσε στην Κεντρική Εκλογική Επιτροπή, σε λιγότερο από μια ημέρα. Η ταχύτητα της διαδικασίας θεωρήθηκε ύποπτη, επειδή οι απαιτούμενες σφραγίδες και υπογραφές έπρεπε να ληφθούν από τα δημόσια ιδρύματα και τα τελευταία ήταν κλειστά την ώρα που οι υποστηρικτές του κόμματος υποτίθεται ότι της είχαν συλλέξει.

Ο ανεξάρτητος υποψήφιος, Όλεγκ Μπρέγκα, υπέβαλε καταγγελία στην Επιτροπή, αναφέροντας ότι το DPM έπρεπε να είχε λάβει προνομιακή μεταχείριση, καθώς τα έγγραφά τους είχαν παραδοθεί την Παρασκευή μετά τις εργάσιμες ώρες, καθώς και το Σάββατο, μια μη εργάσιμη ημέρα. Η επιτροπή απέρριψε την καταγγελία και συνακόλουθα ο Μπρέγκα αποφάσισε να αποσυρθεί από τον αγώνα για την προεδρία,χαρακτηρίζοντάς τον άδικο. Μια ξεχωριστή καταγγελία κατατέθηκε από τον Αντρέι Ναστάσε για τους ίδιους λόγους.

ο Λούπου δήλωσε ότι ήταν λόγω της αποτελεσματικότητας του προσωπικού του, και όχι εξαπάτηση.

### Εγγραφή ψηφοφόρων στους εκλογικούς καταλόγους

Πριν από τις εκλογές, η Κεντρική Εκλογική Επιτροπή ανακοίνωσε ότι ο συνολικός αριθμός των ψηφοφόρων ήταν 3,2 εκατομμύρια, ένας απίστευτος αριθμός, με δεδομένη τη σταθερή μείωση του πληθυσμού στη Μολδαβία, και το γεγονός ότι τα προκαταρκτικά αποτελέσματα της δημογραφικής έρευνας του 2014 έδειξαν ότι ο συνολικός πληθυσμός της χώρας ήταν μόνο τρία εκατομμύρια.

Μια ανεξάρτητη έρευνα αποκάλυψε ότι οι εκλογικοί κατάλογοι που ετοίμασε η Κεντρική Εκλογική Επιτροπή ήταν ανακριβείς και συμπεριελάμβαναν έναν μεγάλο αριθμό νεκρών ανθρώπων. Από ένα δείγμα 300 αποβιωσάντων, οι 100 ήταν ακόμα στους καταλόγους ως εγγεγραμμένοι για να ψηφίσουν, σύμφωνα με το διαδικτυακό μητρώο των ψηφοφόρων που διαχειρίστηκε η Κεντρική Εκλογική Επιτροπή.

Η λίστα των ψηφοφόρων περιελάμβανε ορισμένες εξέχουσες προσωπικότητες, όπως τον σκηνοθέτη Εμίλ Λοτεάνου (πέθανε το 2003), τον ηθοποιό Μιχάι Βολοντίρ (απεβίωσε το 2015) και τον δημοσιογράφο Κονσταντίν Τανάσε (πέθανε το 2014).

Η Επιτροπή αναγνώρισε ότι οι κατάλογοι δεν ήταν απολύτως ακριβείς, αλλά επεσήμανε ότι μόνο τρεις από τους φερόμενους 100 αποβιώσαντες ήταν παρόντες στη λίστα. Δήλωσαν ότι κατά την περίοδο της δημοσιογραφικής έρευνας, η διαδικτυακή βάση δεδομένων αποτύπωσε στοιχεία από τις προηγούμενες εκλογές και όχι τα πιο ενημερωμένα (πρόσφατα) στοιχεία.

### Θέματα με τους ψηφοφόρους του εξωτερικού

Πολλοί ψηφοφόροι του εξωτερικού (στην Ευρώπη) δεν ήταν σε θέση να ψηφίσουν λόγω ανεπάρκειας των ψηφοδελτίων. Ωστόσο, ο αριθμός των ψηφοφόρων που δεν μπόρεσαν να ασκήσουν το εκλογικό τους δικαίωμα πιστεύεται ότι ήταν χαμηλότερος από το όριο της νίκης του Ντοντόν.

Αποτελέσματα
------------

Καθώς κανένας από τους υποψηφίους δεν ήταν σε θέση να επιτύχει μια πλειοψηφία στις 30 Οκτωβρίου 2016, ένας δεύτερος γύρος της ψηφοφορίας πραγματοποιήθηκε στις 13 Νοεμβρίου 2016 ανάμεσα στους δύο υποψηφίους, Ιγκόρ Ντοντόν από το PSRM και Μάγια Σάντου από το κόμμα Δράση και Αλληλεγγύη. Ο Ντοντόν κέρδισε τον δεύτερο γύρο με ποσοστό 52,11% των ψήφων και έγινε ο 5ος πρόεδρος της Μολδαβίας.

| Υποψήφιος | Κόμμα | Πρώτος γύρος | Δεύτερος γύρος |
| --- | --- | --- | --- |
| Ψήφοι | % | Ψήφοι | % |
| Ιγκόρ Ντοντόν | Κόμμα των Σοσιαλιστών της Δημοκρατίας της Μολδαβίας | 680.550 | 47,98 | 834.081 | 52,11 |
| Μάγια Σάντου | Δράση και  Αλληλεγγύη | 549.152 | 38,71 | 766.593 | 47,89 |
| Ντουμίτρου Τσουμπασένκο | Το Κόμμα Μας | 85.466 | 6,03 |
| Ιούριε Λεάντσα | Ευρωπαϊκό Λαϊκό Κόμμα | 44.065 | 3,11 |
| Μιχάι Γκίμπου | Φιλελεύθερο Κόμμα | 25.490 | 1,80 |
| Βαλέριου Γκιλέτσκι | Ανεξάρτητος | 15.354 | 1,08 |
| Μάγια Λαγκούτα | Ανεξάρτητη | 10.712 | 0,76 |
| Σίλβια Ράντου | Ανεξάρτητη | 5.276 | 0,37 |
| Άνα Γκούτου |  Κόμμα "Το Σωστό" |  2.453 | 0,17 |
| Άκυρα/λευκά ψηφοδέλτια | 22.216 | – | 13.341 | – |
| **Συνολικά** | **1.440.734** | **100** | **1.614.015** | **100** |
| Εγγεγραμμένοι ψηφοφόροι/προσέλευση | 2,929.679 | 49,18 | 3.020.521 | 53,45 |
| Πηγή: Κεντρική Εκλογική Επιτροπή, Κεντρική Εκλογική Επιτροπή |

Παραπομπές
----------

1. ↑  G. S. (1 Απριλίου 2016). «Alegerile prezidentiale din R. Moldova se vor tine pe 30 octombrie». *HotNews.ro*.
2. ↑  «The Constitutional Court of Moldova has decided: the country's president will be directly elected by the people». publika.md. Αρχειοθετήθηκε από το πρωτότυπο στις 8 Νοεμβρίου 2016. Ανακτήθηκε στις 4 Μαρτίου 2016.
3. ↑  «The Constitutional Court: the president will be elected by the people». Unimedia.info. Αρχειοθετήθηκε από το πρωτότυπο στις 7 Μαΐου 2016. Ανακτήθηκε στις 4 Μαρτίου 2016.
4. ↑  «Igor Dodon este noul președinte al Republicii Moldova». Αρχειοθετήθηκε από το πρωτότυπο στις 2016-11-18.. Ανακτήθηκε στις 2017-03-23.
5. ↑  «PDM a colectat 29 de mii de semnaturi și le-a dus la CEC». 4 Σεπτεμβρίου 2016.
6. ↑  «Cum a primit Oleg Brega listele pentru colectarea semnăturilor». 4 Σεπτεμβρίου 2016.
7. ↑   *Andrei Năstase a dat în judecată CEC-ul și pe Marian Lupu*,
8. ↑  «Nobody Home: The Countries Where Population Is on the Decline».
9. ↑  «Mai mulți alegători decât populație».
10. ↑   *Cimitirul din listele electorale*,
11. ↑   *CEC, Comunicat de presă din 10 septembrie 2016**],*
12. ↑  Pro-Russia Candidate Claims Victory In Moldova's Presidential Vote Radio Free Europe Radio Liberty, 13 Νοεμβρίου 2016
13. ↑  «Pro-Russian candidate to face second round in Moldova presidential vote». *Reuters*. 31 Οκτωβρίου 2016.. Ανακτήθηκε στις 31 Οκτωβρίου 2016.
14. ↑  «Moldova's Pro-Russian Candidate Claims Presidency in Runoff Poll». *voanews.com*. 13 Νοεμβρίου 2016. Ανακτήθηκε στις 13 Νοεμβρίου 2016.